stanford-oval/wikipedia huggingface dataset:
กราแต็งโดฟีนัว

| --- | --- |
กราแต็งโดฟีนัว
ประเภท: กราแต็ง
มื้อ: จานเดียวหรือเครื่องเคียง
แหล่งกำเนิด: ฝรั่งเศส
ภูมิภาค: โดฟีเน
ส่วนผสมหลัก: มันฝรั่ง, นมหรือครีม
 ตำราอาหาร:    สื่อ: กราแต็งโดฟีนัว
กราแต็งโดฟีนัว (ฝรั่งเศส: gratin dauphinois) เป็นอาหารชนิดหนึ่งจากภูมิภาคโดฟีเนทางตะวันออกเฉียงใต้ของฝรั่งเศส ทำจากมันฝรั่งที่ฝานให้มีความหนาประมาณเหรียญ วางเรียงซ้อนกันเป็นชั้น ๆ ในภาชนะดินเผาหรือถาดแก้วที่ถูกระเทียมและทาเนยจนทั่ว ราดนมหรือครีม (และบางครั้งโรยเนยแข็งกรุยแยร์ขูด) แล้วนำไปอบในเตาด้วยอุณหภูมิประมาณ 150–160 องศาเซลเซียส ก่อนจะเพิ่มความร้อนขึ้นในช่วง 10 นาทีสุดท้ายของการอบ
ผู้นิยมสูตรดั้งเดิมบางคนยืนกรานว่ากราแต็งโดฟีนัวต้องไม่มีเนยแข็ง เพราะจะกลายเป็น กราแต็งซาวัวยาร์ (gratin savoyard) แทน ถึงกระนั้น สูตรอาหารของเชฟหลายคนซึ่งรวมถึงโอกุสต์ แอ็สกอฟีเย, โอสติน เดอ ครอซ, รอเบิร์ต แคร์เรียร์ และคอนสตันซ์ สปราย ก็กำหนดให้ใช้เนยแข็งและไข่ด้วย
กราแต็งโดฟีนัวแตกต่างจากกราแต็งมันฝรั่งทั่วไปตรงที่ใช้มันฝรั่งดิบแทนที่จะเป็นมันฝรั่งต้มสุก นอกจากนี้ยังแตกต่างจากปอมโดฟีน (pommes dauphine) ซึ่งเป็นอาหารที่ทำจากมันฝรั่งบดผสมกับแป้งและเครื่องปรุงต่าง ๆ แล้วนำไปทอดในน้ำมันท่วม
กรุยแยร์

| กรุยแยร์ |
| --- | --- |
   ตราอาร์ม
ประเทศ:  สวิตเซอร์แลนด์
รัฐ: ฟรีบูร์
เขต: Gruyère
พื้นที่
 • ทั้งหมด: 28.39 ตร.กม. (10.96 ตร.ไมล์)
ความสูง: 810 เมตร (2,660 ฟุต)
ประชากร (ธ.ค. 2017)
 • ทั้งหมด: 2,203 คน
 • ความหนาแน่น: 78 คน/ตร.กม. (200 คน/ตร.ไมล์)
รหัสไปรษณีย์: 1663
เลข SFOS: 2135
เว็บไซต์: www.gruyeres.ch
กรุยแยร์ (ฝรั่งเศส: Gruyères) เป็นเมืองชนบทในรัฐฟรีบูร์ ประเทศสวิตเซอร์แลนด์ ตั้งอยู่ทางตะวันออกของนครโลซานไปราว 56 กิโลเมตร บริเวณแหล่งต้นน้ำของทะเลสาบกรุยแยร์ ของขึ้นชื่อของเมืองนี้คือเนยแข็งกรุยแยร์
โอมาร์ อายูโซ

| โอมาร์ อายูโซ |
| --- | --- |

เกิด:  (1998-03-26) 26 มีนาคม ค.ศ. 1998 (26 ปี) มาดริด, ประเทศสเปน
การศึกษา: มหาวิทยาลัยการ์โลสที่สามแห่งมาดริด
อาชีพ: นักแสดง
ปีปฏิบัติงาน: 2018–ปัจจุบัน
โอมาร์ อายูโซ (สเปน: Omar Ayuso;เกิด 26 มีนาคม ค.ศ. 1998) เป็นนักแสดงชาวสเปน เขาเป็นที่รู้จักจากบทบาทโอมาร์ ชานา ในซีรีส์เรื่องElite
ช่วงเริ่มแรก

อายูโซเกิดที่มาดริดเมื่อวันที่ 26 มีนาคม ค.ศ. 1998 และเติบโตที่มันซานาเรสเอลเรอัล โดยเขามีแรงบันดาลใจอยากเป็นนักแสดงหรือบุคลากรในอุตสาหกรรมภาพยนตร์หลังจากที่ได้ดูภาพยนตร์เรื่องBad Educationในตอนเด็ก อายูโซศึกษาด้านการสื่อสารสาขาภาพและเสียงที่มหาวิทยาลัยการ์โลสที่สามแห่งมาดริด
ชีวิตส่วนตัว

อายูโซได้ออกมาเปิดเผยว่าเป็นชายรักร่วมเพศ พร้อมกับได้ระบุเกี่ยวกับความภาคภูมิใจกับพัฒนาการทางสังคมในช่วงยุคของเขาทั้งในด้านสตรีนิยม, สิทธิของบุคคลที่มีความหลากหลายทางเพศ และการต่อต้านการเลือกปฏิบัติด้านสีผิว
ผลงาน > ภาพยนตร์

| ปี | ชื่อ | บทบาท | ผู้กำกับ | หมายเหตุ |
| --- | --- | --- | --- | --- |
| อยู่ระหว่างถ่ายทำ | 8 Años | David | J.D. Alcázar |  |
ผลงาน > ภาพยนตร์สั้น

| ปี | ชื่อ | บทบาท | หมายเหตุ |
| --- | --- | --- | --- |
| 2019 | Maras | Salvador Calvo |  |
| 2019 | Ráfagas de vida salvaje | Jorge Cantos |  |
| 2019 | Disseminare | Jools Beardon |  |
ผลงาน > ซีรีส์

| ปี | ชื่อ | บทบาท | หมายเหตุ |
| --- | --- | --- | --- |
| 2018 | El Continental | ไม่ทราบบทบาท | 1 ตอน |
| 2018–present | Élite | โอมาร์ ชานา | ตัวละครหลัก (ซีซัน 1-5, 7); 39 ตอน |
| 2021 | Élite historias breves: Nadia Guzman | โอมาร์ ชานา | ตัวละครหลัก; 2 ตอน |
| 2021 | Élite historias breves: Omar Ander Alexis | โอมาร์ ชานา | ตัวละครหลัก; 2 ตอน |
| 2021 | Élite historias breves: Samuel Omar | โอมาร์ ชานา | ตัวละครหลัก; 3 ตอน |
ผลงาน > มิวสิกวิดีโอ

| ปี | ชื่อ | บทบาท | หมายเหตุ |
| --- | --- | --- | --- |
| 2020 | "Juro Que" (Rosalía) |  |  |
| 2021 | "Famoso en tres calles" (Carolina Durante) |  |  |
แหล่งข้อมูลอื่น

โอมาร์ อายูโซ ที่อินเทอร์เน็ตมูวีเดตาเบส
กริชตูเรเดงโตร์

| --- | --- |

th
พิกัด: 22°57′7″S 43°12′38″W﻿ / ﻿22.95194°S 43.21056°W﻿ / -22.95194; -43.21056
ที่ตั้ง: ภูเขากอร์โกวาดู,   รีโอเดจาเนโร, ประเทศบราซิล
ผู้ออกแบบ: ออกแบบโดยปอล ลันดอฟสกี และสร้างโดยHeitor da Silva Costa ร่วมกับAlbert Caquot และก่อใบหน้าโดยGheorghe Leonida
วัสดุ: หินสบู่
ความสูง: 30 เมตร (98 ฟุต) และสูงโดยรวมที่ฐาน 38 เมตร (125 ฟุต)
สร้างเสร็จ: 12 ตุลาคม ค.ศ.1931
กลายเป็นสิ่งศักดิ์สิทธิ์ในวันที่ 12 ตุลาคม ค.ศ.2006 นิว7วันเดอส์ออฟเดอะเวิลด์ 7 กรกฎาคม ค.ศ.2007 
 National Historic Heritage of Brazil
ขึ้นเมื่อ: 2001
เลขอ้างอิง: 1478
 
 
รูปปั้นพระเยซูคริสต์ ฉากหลังเป็นยอดเขากอร์โกวาดู
กริชตูเรเดงโตร์ (โปรตุเกส: Cristo Redentor; อังกฤษ: Christ the Redeemer พระคริสต์ผู้ไถ่) เป็นอลังการประติมากรรมพระเยซูตั้งอยู่บนยอดเขากอร์โกวาดู ประเทศบราซิล สูงราว  38  เมตร โดยปอล ลันดอฟสกี ประติมากรชาวฝรั่งเศสเชื้อสายโปแลนด์เป็นผู้ออกแบบ และเอโตร์ ดา ซิลวา กอชตา วิศวกรชาวบราซิลดำเนินการสร้าง ใช้เวลาในการสร้าง 5 ปี โดยทำพิธีเปิดอย่างเป็นทางการในวันที่ 12 ตุลาคม พ.ศ. 2474
ประติมากรรมนี้ถือเป็นอนุสาวรีย์ที่มีชื่อเสียงมากที่สุดแห่งหนึ่งของโลก ทั้งยังเป็นหนึ่งในเจ็ดสิ่งมหัศจรรย์ของโลกยุคใหม่ และได้กลายมาเป็นสัญลักษณ์ของกรุงรีโอเดจาเนโร และเป็นที่ยึดเหนี่ยวทางจิตใจของชาวบราซิล มีนักท่องเที่ยวเดินทางมายังสถานที่แห่งนี้ราว 1,800,000 รายต่อปี
กงฟีเป็ด

| --- | --- |
กงฟีเป็ดในปารีส
แหล่งกำเนิด: ฝรั่งเศส
ส่วนผสมหลัก: เนื้อเป็ดดองในน้ำมันเป็ด
 ตำราอาหาร: กงฟีเป็ด   สื่อ: กงฟีเป็ด
กงฟีเป็ดกับสลัด
กงฟีเป็ด (ฝรั่งเศส: confit de canard, ออกเสียง: [kɔ̃.fi d(ə) ka.naʁ]) เป็นอาหารฝรั่งเศสประเภทกงฟี ซึ่งเป็นการดองเนื้อสัตว์หั่นเป็นชิ้นไว้ในน้ำมันจากสัตว์ชนิดนั้น ๆ ในการทำกงฟีเป็ดจะนำส่วนน่องเป็ดมาหมักกับน้ำมันมะกอก เกลือ กระเทียม ใบกระวาน ไทม์ จูนิเปอร์เบอร์รี และผักชีฝรั่ง จากนั้นนำไปแช่ในมันเป็ดละลายแล้วอบให้สุก (76 – 135 องศาเซลเซียส/170 – 275 องศาฟาเรนไฮด์)  เก็บน่องเป็ดที่เย็นแล้วในภาชนะ ราดด้วยน้ำมันเป็ดให้ท่วม เก็บในตู้เย็นได้ 3-6 เดือน ถ้าบรรจุกระป๋องจะเก็บได้หลายปี เมื่อจะรับประทานอีก จึงตักน่องเป็ดมาอบให้เหลืองกรอบ เกลือจะเป็นตัวช่วยในการรักษาสภาพของเนื้อเป็ด น้ำมันที่เหลือนำไปใช้ปรุงอาหารได้
แหล่งข้อมูลอื่น

Three-in-One Recipe: How to Render Duck Fat, Create Duck Rinds, and Make Duck Confit (with pics)
Duck Confit Part 1 Prep and Roast
ธัญยธรณ์ ขันทปราบ

| ธัญยธรณ์ ขันทปราบ |
| --- | --- |

รองโฆษกประจำสำนักนายกรัฐมนตรี
ดำรงตำแหน่ง 2 ธันวาคม พ.ศ. 2539 – 8 พฤศจิกายน พ.ศ. 2540
นายกรัฐมนตรี: พลเอก ชวลิต ยงใจยุทธ
 
ข้อมูลส่วนบุคคล
เกิด: กนลา ขันทปราบ 9 ตุลาคม พ.ศ. 2489 (78 ปี) กรุงเทพมหานคร ประเทศไทย

รองศาสตราจารย์ ธัญยธรณ์ ขันทปราบ เป็นรองศาสตราจารย์ บัณฑิตวิทยาลัย มหาวิทยาลัยราชภัฏสวนดุสิต และอดีตรองโฆษกประจำสำนักนายกรัฐมนตรี ในรัฐบาลพลเอกชวลิต ยงใจยุทธ
ประวัติ

รศ.ดร.ธัญยธรณ์ ขันทปราบ เกิดเมื่อวันที่ 9 ตุลาคม พ.ศ. 2489 ที่เขตบางรัก กรุงเทพมหานคร เป็นบุตรของ ศ.(พิเศษ) ขจร กับนางชุลี สุขพานิช แต่เดิมมีชื่อว่านางสาวกนลา สุขพานิช ต่อมาจึงเปลี่ยนมาใช้นามสกุลสามีคือ "ขันทปราบ" และเปลี่ยนชื่อในเวลาต่อมาเป็น "ธัญยธรณ์" เธอสำเร็จการศึกษาระดับปริญญาตรี สาขารัฐศาสตร์การทูต จากคณะรัฐศาสตร์ จุฬาลงกรณ์มหาวิทยาลัย ระดับปริญญาโท สาขาเอเชียศึกษา จากมหาวิทยาลัยอเมริกัน
การทำงาน

รศ.ดร.ธัญยธรณ์ ขันทปราบ เป็นอาจารย์บัณฑิตวิทยาลัย มหาวิทยาลัยราชภัฏสวนดุสิต และเป็นเลขานุการของพลเอกชวลิต ยงใจยุทธ ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลพลเอกชวลิต ยงใจยุทธ
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2531 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2533 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
Staphylococcus

| Staphylococcus |
| --- | --- |

ภาพจากกล้องจุลทรรศน์อิเล็กตรอนแบบส่องกราดของโคโลนี S. aureus; มีการจัดกลุ่มคล้ายพวงองุ่นที่เป็นเอกลักษณ์ของ Staphylococcus

การจำแนกชั้นทางวิทยาศาสตร์
อาณาจักร:: Bacteria
ไฟลัม:: Firmicutes
ชั้น:: Bacilli
อันดับ:: Bacillales
วงศ์:: Staphylococcaceae
สกุล:: Staphylococcus Rosenbach 1884

Species
 S. arlettae  S. aureus  S. auricularis  S. capitis  S. caprae  S. carnosus  S. chromogenes  S. cohnii  S. condimenti  S. croceolyticus  S. delphini  S. devriesei  S. epidermidis  S. equorum  S. felis  S. fleurettii  S. gallinarum  S. haemolyticus  S. hominis  S. hyicus  S. intermedius  S. kloosii  S. leei  S. lentus  S. lugdunensis  S. lutrae  S. lyticans  S. massiliensis  S. microti  S. muscae  S. nepalensis  S. pasteuri  S. pettenkoferi  S. piscifermentans  S. pseudintermedius  S. pulvereri  S. rostri  S. saccharolyticus  S. saprophyticus  S. schleiferi  S. sciuri  S. simiae  S. simulans  S. stepanovicii  S. succinus  S. vitulinus  S. warneri  S. xylosus 
Staphylococcus (มาจากกรีก: σταφυλή, staphylē, "พวงองุ่น" และ κόκκος, kókkos, "แกรนูล") เป็นสกุลของแบคทีเรียแกรมบวก เมื่อมองใต้กล้องจุลทรรศน์มีรูปร่างกลม และจัดตัวเป็นรูปคล้ายพวงองุ่น สกุล Staphylococcus ประกอบด้วยสมาชิกประมาณ 40 สปีชีส์ มีอยู่ 9 สปีชีส์ที่แบ่งได้สองสับสปีชีส์ และอีก 1 สปีชีส์ที่มีสามสับสปีชีส์ ส่วนใหญ่ไม่เป็นอันตราย พบที่ผิวหนังและสารเมือกของมนุษย์ และพบเป็นส่วนน้อยในดิน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Staphylococcus
ข้อมูลที่เกี่ยวข้องกับ Staphylococcus ที่วิกิสปีชีส์
Staphylococcus genomes and related information at PATRIC, a Bioinformatics Resource Center funded by NIAID
| --- | --- |
การแยกแยะหน่วยอนุกรมวิธาน:  Wikidata: Q199695  Wikispecies: Staphylococcus  EoL: 83232  EPPO: 1STAPG  GBIF: 3227654  iNaturalist: 337774  IRMNG: 1032605  ITIS: 359  LPSN: staphylococcus  NCBI: 1279  NZOR: 6b5535fe-b96b-48b5-9d70-a268b72efa29  WoRMS: 416009 
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  อิสราเอล  สหรัฐ  ลัตเวีย  ญี่ปุ่น  เช็กเกีย
กงส์ต็องส์แห่งบูร์กอญ

| กงส์ต็องส์ |
| --- | --- |
จุลจิตรกรรมของกงส์ต็องส์แห่งบูร์กอญ พระมเหสีคนที่สองของพระเจ้าอัลฟอนโซที่ 6 แห่งเลออนและกัสติยา
พระราชินีแห่งเลออน พระราชินีแห่งกัสติยา จักรพรรดิแห่งสเปน
ครองราชย์: ค.ศ. 1079–1093
ประสูติ: 8 พฤษภาคม ค.ศ. 1046
สิ้นพระชนม์: ค.ศ. 1093
พระสวามี: อูกที่ 2 เคานต์แห่งชาลง พระเจ้าอัลฟอนโซที่ 6 แห่งเลออนและกัสติยา
พระบุตร: สมเด็จพระราชินีนาถอูร์รากาที่ 1 แห่งเลออน
ราชสกุล: บูร์กอญ
พระบิดา: รอแบต์ที่ 1 ดยุคแห่งบูร์กอญ
พระมารดา: เอลี เดอ ซามูร์-อ็อง-บริโอนเนส์
กงส์ต็องส์แห่งบูร์กอญ (ฝรั่งเศส: Constance de Bourgogne) เสด็จพระราชสมภพ 8 พฤษภาคม ค.ศ. 1046 สิ้นพระชนม์ ค.ศ. 1093 เป็นบุตรสาวของรอแบต์ที่ 1 ดยุคแห่งบูร์กอญกับเอลี เดอ เซมูร์-อ็อง-บริโอนเนส์ ทรงเป็นพระราชินีคู่สมรสแห่งกัสติยาและเลออน เป็นพระนัดดาของพระเจ้ารอแบต์ที่ 2 แห่งฝรั่งเศส พระมหากษัตริย์ลำดับที่สองของราชวงศ์กาแปของฝรั่งเศส และเป็นพระมารดาของอูร์รากาแห่งเลออนที่สืบทอดต่อตำแหน่งของพระบิดาทั้งในกัสติยาและเลออน
พระชนม์ชีพ

ใน ค.ศ. 1065 กงส์ต็องส์แต่งงานกับสามีคนแรก อูกที่ 2 เคานต์แห่งชาลง ทั้งคู่แต่งงานกันสิบสี่ปีจนกระทั่งอูกเสียชีวิตใน ค.ศ. 1079 โดยไม่มีบุตรด้วยกัน
ในปลาย ค.ศ. 1079 กงส์ต็องส์แต่งงานใหม่กับพระเจ้าอัลฟอนโซที่ 6 แห่งเลออนและกัสติยา ซึ่งก่อนหน้านี้เคยแต่งงานกับอาแญ็สแห่งอากีแตน ซึ่งต่อมาทั้งคู่น่าจะหย่ากันหรือไม่พระองค์ก็เป็นม่ายเนื่องจากอาแญ็สสิ้นพระชนม์ การแต่งงานของกงส์ต็องส์กับพระเจ้าอัลฟอนโซในช่วงแรกถูกต่อต้านโดยสมเด็จพระสันตะปาปา เนื่องจากกงส์ต็องส์เป็นญาติกับอาแญ็ส
กงส์ต็องส์กับพระเจ้าอัลฟอนโซมีพระโอรสธิดาด้วยกันหลายคน แต่มีเพียงคนเดียวที่มีชีวิตอยู่จนถึงวัยผู้ใหญ่ คือ
อูร์รากา (เมษายน ค.ศ. 1079 – 8 มีนาคม ค.ศ. 1126) พระราชินีแห่งกัสติยาและเลออนตามสิทธิ์ของตนเอง แต่งงานครั้งแรกกับแรมงแห่งบูร์กอญ ครั้งที่สองกับพระเจ้าอัลฟอนโซจอมประจัญบาน ไม่มีทายาท
กงส์ต็องส์สิ้นพระชนม์ใน ค.ศ. 1093 ทิ้งพระธิดาวัย 14 พรรษาไว้กับพระสวามีม่ายที่อภิเษกสมรสครั้งที่สามกับพระมเหสีคนต่อมาหลังกงส์ต็องส์สิ้นพระชนม์ แต่มีพระโอรสเพียงคนเดียวกับซาอีดะฮ์แห่งเซบิยา ภรรยาลับชาวมุสลิม
หลังสิ้นพระชนม์ ร่างของกงส์ต็องส์ถูกพาไปเมืองซาฮากูนเพื่อฝังในอารามของนักบุญฟากูนโดและนักบุญปริมิติโว อารามที่ต่อมาพระเจ้าอัลฟอนโซที่ 6 พระสวามีของพระองค์ ถูกฝังเคียงข้างกับพระมเหสีทุกคน
กร็องดีล (สทราซบูร์)

| กร็องดีล เมืองสทราซบูร์ * |
| --- | --- |
  แหล่งมรดกโลกโดยยูเนสโก
กร็องดีล (Grande Île) แห่งสทราซบูร์
ประเทศ:  ฝรั่งเศส
ประเภท: มรดกทางวัฒนธรรม
เกณฑ์พิจารณา: (i) (ii) (iv)
ประวัติการขึ้นทะเบียน
ขึ้นทะเบียน: 1988 (คณะกรรมการสมัยที่ 12)
* ชื่อตามที่ได้ขึ้นทะเบียนในบัญชีแหล่งมรดกโลก ** ภูมิภาคที่จัดแบ่งโดยยูเนสโก
กร็องดีล (ฝรั่งเศส: Grande Île) แปลตามความหมายอย่างลำลองว่า "เกาะใหญ่" เป็นสถานที่สำคัญทางประวัติศาสตร์ตั้งอยู่ในเมืองสทราซบูร์ ประเทศฝรั่งเศส มีลักษณะเป็นเกาะกลางแม่น้ำอีล ซึ่งได้ขึ้นทะเบียนเป็นมรดกโลกในปี ค.ศ. 1988 โดยองค์การยูเนสโก โดยมีความสำคัญในฐานะที่เป็นแบบอย่างของย่านเมืองเก่าสมัยยุคกลาง โดยบนเกาะยังเป็นที่ตั้งของมหาวิหารสทราซบูร์ซึ่งเป็นอาสนวิหารที่สูงเป็นอันดับที่ 4 ของโลก และยังเป็นตัวอย่างที่วิจิตรของสถาปัตยกรรมกอทิกของช่วงคริสต์ศตวรรษที่ 15 รวมทั้งยังเป็นที่ตั้งของโบสถ์เก่าอีก 4 แห่ง ได้แก่ โบสถ์แซ็ง-ตอมา, โบสถ์แซ็ง-ปีแยร์-เลอ-วีเยอ, โบสถ์แซ็ง-ปีแยร์-เลอ-เฌิน และโบสถ์แซ็งเตเตียน
เพื่อเป็นการเฉลิมฉลองการขึ้นทะเบียนเป็นมรดกโลก ทางการได้มีการปักหมุดทองเหลืองจำนวน 22 หมุดบนสะพานที่ใช้ข้ามมายังเกาะเพื่อเป็นที่ระลึกอีกด้วย
กลุ่มอาการปารีส

กลุ่มอาการปารีส (ฝรั่งเศส: syndrome de Paris; ญี่ปุ่น: パリ症候群, อักษรโรมัน: Pari shōkōgun) เป็นอาการทางจิตที่เกิดขึ้นจากความผิดหวังของหมู่นักท่องเที่ยว ที่คาดหวังกับเมืองที่ไปท่องเที่ยวไว้สูงเกินไป พอประสบพบด้วยตาตัวเองแล้วไม่เป็นไปตามที่หวัง ก็รู้สึกผิดหวังอย่างรุนแรงขึ้นมา กลุ่มอาการปารีสคือกลุ่มของอาการที่เรียกว่าการช็อกทางวัฒนธรรม โดยที่มีของชื่อกลุ่มอาการนี้ก็มาจากค้นพบเป็นครั้งแรกในกรุงปารีส เมื่อนักท่องเที่ยวที่คิดว่าปารีสเป็นสุดยอดเมืองแห่งความสวยงาม เต็มไปด้วยย่านแฟชั่น และงานจิตรกรรมที่ดูสูงส่ง ไม่ได้เป็นตามที่คิด และในความเป็นจริงเต็มไปด้วยอาชญากร พื้นที่เปลี่ยวที่เต็มไปด้วยขยะ และความรุนแรงจากปัญหาของคนในเมือง
คนที่มีกลุ่มอาการปารีสจะมีความผิดปกติหลายอาการ ทั้งการเกิดภาพหลอน รู้สึกถูกคุกคามตลอดเวลา กังวล หวาดระแวง หวาดวิตก ตื่นกลัว เครียด ในบางรายอาการอาจจะหนักถึงขั้นทำให้เกิดอาการหัวใจเต้นผิดจังหวะได้
กระจุกดาวสามเหลี่ยมหน้าวัว

กระจุกดาวสามเหลี่ยมหน้าวัว
ตำแหน่งดาวในกระจุกดาวกับดาวอัลดิบาแรน
กระจุกดาวสามเหลี่ยมหน้าวัว หรือ กระจุกดาวเฮียเดส (อังกฤษ: Hyades; กรีก: Ὑάδες; หรือบ้างก็เรียก เมล็อต 25, คอลลินเดอร์ 50 หรือ แคดเวลล์ 41) เป็นกระจุกดาวเปิดที่อยู่ใกล้ระบบสุริยะมากที่สุด และเป็นหนึ่งในบรรดากระจุกดาวที่เป็นตัวอย่างการศึกษาได้ดีที่สุด กระจุกดาวนี้อยู่ห่างออกไป 151 ปีแสง ประกอบด้วยกลุ่มดาวฤกษ์ประมาณ 300 - 400 ดวงเกาะกันเป็นทรงกลมอย่างหยาบ ๆ ดาวฤกษ์เหล่านี้มีอายุใกล้เคียงกัน จุดกำเนิดเดียวกัน องค์ประกอบทางเคมีเหมือนกัน และมีการเคลื่อนที่ผ่านอวกาศเหมือน ๆ กัน จากมุมมองของผู้สังเกตบนโลก กระจุกดาวเฮียเดสจะปรากฏอยู่ในบริเวณกลุ่มดาววัว โดยที่ดาวสว่างที่สุดในกระจุกเรียงตัวกันเป็นรูปตัว "V" ต่อเนื่องกับดาวฤกษ์สว่างซึ่งเป็นดาวยักษ์แดง อัลดิบาแรน อย่างไรก็ดี อัลดิบาแรนไม่ได้มีความเกี่ยวข้องกับกระจุกดาวเฮียเดส มันอยู่ใกล้โลกมากกว่า (ทำให้มีความสว่างปรากฏมากกว่าด้วย) เพียงแต่สามารถมองเห็นอยู่ในแนวเดียวกันเท่านั้น
ดาวที่สว่างที่สุด 4 ดวงในกระจุกดาวเฮียเดสล้วนเป็นดาวยักษ์แดง ซึ่งเริ่มชีวิตเป็นดาวฤกษ์มวลมากประเภท A และได้เคลื่อนออกไปพ้นจากแถบลำดับหลักแล้ว ทั้งหมดอยู่ห่างจากกันเพียงชั่วระยะไม่กี่ปีแสง รหัสเบเยอร์ของพวกมันได้แก่ แกมมา เดลตา เอปซิลอน และ เธตา เทารี ดาวทั้งสี่เรียงตัวกันเป็นดาวเรียงเด่นซึ่งถูกจินตนาการเป็นส่วนศีรษะของวัวเทารุส ดาวเอปซิลอน เทารี เป็นที่รู้จักในอีกชื่อหนึ่งคือ เออิน ("ตาวัว") เชื่อว่ามีดาวแก๊สยักษ์อย่างน้อยหนึ่งดวงเป็นดาวเคราะห์บริวาร
แหล่งข้อมูลอื่น

"กระจุกดาวเฮียเดส" เก็บถาวร 2008-12-24 ที่ เวย์แบ็กแมชชีน จาก SEDS.ORG
เว็บไซต์ฐานข้อมูลกระจุกดาวเปิด WEBDA ว่าด้วยกระจุกดาวเฮียเดส - E. Paunzen (มหาวิทยาลัยเวียนนา)
กงเปียญ

| กงเปียญ |
| --- | --- |
เทศบาล
ศาลากลาง
   ตราอาร์ม
ประเทศ: ฝรั่งเศส
แคว้น: โอดฟร็องส์
จังหวัด: อวซ
เขต: กงเปียญ
อำเภอ: กงเปียญ-1 และ 2
สหเทศบาล: กงเปียเญบาโซตอน
การปกครอง
 • นายกเทศมนตรี (2020–2026) : ฟีลิป มารีนี
พื้นที่1: 53.1 ตร.กม. (20.5 ตร.ไมล์)
ประชากร (มกราคม ค.ศ. 2018)2: 40,542 คน
 • ความหนาแน่น: 760 คน/ตร.กม. (2,000 คน/ตร.ไมล์)
เขตเวลา: UTC+1 (CET)
 • ฤดูร้อน  (เวลาออมแสง): UTC+2 (CEST)
รหัสอีนเซ/ไปรษณีย์: 60159 /60200
สูงจากระดับน้ำทะเล: 31–134 m (102–440 ft)  (avg. 41 m หรือ 135 ft)
1 ข้อมูลอาณาเขตที่ตามขึ้นทะเบียนไว้โดยไม่รวมทะเลสาบ, หนองน้ำ, ธารน้ำแข็งที่ขนาดใหญ่กว่า 1 ตารางกิโลเมตรตลอดจนปากแม่น้ำ 2 Population without double counting: residents of multiple communes (e.g., students and military personnel) only counted once.
กงเปียญ (ฝรั่งเศส: Compiègne, ออกเสียง: [kɔ̃pjɛɲ]) เป็นเทศบาลในจังหวัดอวซ ประเทศฝรั่งเศส ตั้งอยู่ริมแม่น้ำอวซ
แหล่งข้อมูลอื่น

City council website (ในภาษาฝรั่งเศส)
Le musée du château/The Château museum เก็บถาวร 2013-01-07 ที่ archive.today
Memorial to Nazi/French Internment Camp and Deportations During WW2
Steven Lehrer's Compiègne site
Universite de Technologie de Compiegne
Joan of Arc Captured At Compiegne
customized transport in compiègne
Concerts in Compiègne
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA  IdRef
กงซาลู แกดึช

| 0 | 1 | 2 | 3 |
| --- | --- | --- | --- |
 กูเอดสกับโปรตุเกสในการแข่งขันฟุตบอลโลก 2018
ข้อมูลส่วนตัว
ชื่อเต็ม:  กงซาลู มานูแวล กังชีญู แกดึช
วันเกิด:   (1996-11-29) 29 พฤศจิกายน ค.ศ. 1996 (27 ปี)
สถานที่เกิด:  บึนาเว็งตึ โปรตุเกส
ส่วนสูง:  1.79 เมตร (5 ฟุต 10 นิ้ว)
ตำแหน่ง:  ปีก
ข้อมูลสโมสร
สโมสรปัจจุบัน:  วุลเวอร์แฮมป์ตันวอนเดอเรอส์
หมายเลข:  17
สโมสรเยาวชน
2005–2014:  ไบฟีกา
สโมสรอาชีพ*
| ปี |  ทีม |  ลงเล่น |  (ประตู) |
| 2014–2016 |  ไบฟีกา เบ |  38 |  (11) |
| 2014–2017 |  ไบฟีกา |  68 |  (11) |
| 2017–2018 |  ปารีแซ็ง-แฌร์แม็ง |  13 |  (0) |
| 2017–2018 |  → บาเลนเซีย (ยืม) |  33 |  (5) |
| 2018–2022 |  บาเลนเซีย |  113 |  (23) |
| 2022– |  วุลเวอร์แฮมป์ตันวอนเดอเรอส์ |  12 |  (1) |
ทีมชาติ‡
| 2011 |  โปรตุเกส อายุไม่เกิน 15 ปี |  1 |  (0) |
| 2011–2012 |  โปรตุเกส อายุไม่เกิน 16 ปี |  14 |  (1) |
| 2012–2013 |  โปรตุเกส อายุไม่เกิน 17 ปี |  15 |  (2) |
| 2013–2014 |  โปรตุเกส อายุไม่เกิน 18 ปี |  5 |  (3) |
| 2014 |  โปรตุเกส อายุไม่เกิน 19 ปี |  3 |  (2) |
| 2015 |  โปรตุเกส อายุไม่เกิน 20 ปี |  6 |  (0) |
| 2015– |  โปรตุเกส อายุไม่เกิน 21 ปี |  12 |  (5) |
| 2015– |  โปรตุเกส อายุไม่เกิน 23 ปี |  1 |  (0) |
| 2015– |  โปรตุเกส |  32 |  (7) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 14 กรกฎาคม ค.ศ. 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 14 กรกฎาคม ค.ศ. 2022
กงซาลู มานูแวล กังชีญู แกดึช (โปรตุเกส: Gonçalo Manuel Ganchinho Guedes; เกิดวันที่ 29 พฤศจิกายน ค.ศ. 1996) เป็นนักฟุตบอลชาวโปรตุเกส ปัจจุบันเล่นในตำแหน่งปีก ให้กับวุลเวอร์แฮมป์ตันวอนเดอเรอส์ สโมสรในพรีเมียร์ลีก และทีมชาติโปรตุเกส
แกดึชเริ่มต้นอาชีพนักฟุตบอลที่ไบฟีกา โดยเปิดตัวกับทีมสำรองในเดือนเมษายน ค.ศ. 2014 และเปิดตัวกับทีมหลักในอีกหกเดือนถัดมา หลังจากทำประตูได้ 11 ประตูใน 68 นัดตลอดการแข่งขันทั้งหมด เขาก็ย้ายไปยังปารีแซ็ง-แฌร์แม็งด้วยค่าตัว 30 ล้านยูโรในเดือนมกราคม ค.ศ. 2017 และเล่นให้กับสโมสรนี้เพียง 13 นัด จากนั้นถูกยืมตัวไปเล่นให้กับบาเลนเซียก่อนที่จะย้ายไปร่วมสโมสรนี้ถาวรด้วยค่าตัว 40 ล้านยูโรในเดือนสิงหาคม ค.ศ. 2018
แกดึชลงเล่นมากกว่า 50 ครั้งให้กับทีมชาติโปรตุเกสระดับเยาวชนตั้งแต่รุ่นอายุไม่เกิน 15 ปี มาจนถึงรุ่นอายุไม่เกิน 23 ปี จนกระทั่งได้ลงสนามกับทีมชาติชุดใหญ่ในเดือนพฤศจิกายน ค.ศ. 2015 ขณะมีอายุเพียง 18 ปี เขาเป็นส่วนหนึ่งของทีมที่แข่งขันฟุตบอลโลก 2018 และฟุตบอลชิงแชมป์แห่งชาติยุโรป 2020 เขายังทำประตูในยูฟ่าเนชันส์ลีก 2019 รอบชิงชนะเลิศ ช่วยให้ทีมชนะเลิศเป็นสมัยแรก
แหล่งข้อมูลอื่น

กงซาลู แกดึช – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
ข้อมูลของ กงซาลู แกดึช ที่ ซ็อกเกอร์เวย์
National team data (ในภาษาโปรตุเกส)
| ด ค กผู้เล่นชุดปัจจุบันของสโมสรฟุตบอลวุลเวอร์แฮมป์ตันวอนเดอเรอส์  |
| --- | --- |
 1 ซา  3 Aït-Nouri  4 Collins  5 Lemina  6 B. Traoré  7 Neto  8 แนวึช (c)  9 ฆิเมเนซ  10 Podence  11 ฮวัง  12 Cunha  14 Mosquera  15 Dawson  18 Kalajdžić  19 ยอนนี  20 Chiquinho  21 ซาราเบีย  22 ซึเมดู  23 Kilman  24 Toti  25 Bentley  27 นูนึช  28 โมตีญู  29 โกสตา  35 Gomes  37 ตราโอเร  64 Bueno  77 Campbell  81 Lembikisa  ผู้จัดการ: โลเปเตกี
กระถางคบเพลิงโอลิมปิกและพาราลิมปิกฤดูร้อน 2024

| กระถางคบเพลิงโอลิมปิกและพาราลิมปิกฤดูร้อน 2024 |
| --- | --- |
กระถางคบเพลิงที่ฌาร์แด็งเดอตุยเลอรี
ปี: ค.ศ. 2024 (2024)
สถานที่: ปารีส ประเทศฝรั่งเศส
พิกัด: 48°51′46.35″N 2°19′45.42″E﻿ / ﻿48.8628750°N 2.3292833°E﻿ / 48.8628750; 2.3292833
กระถางคบเพลิงโอลิมปิกฤดูร้อน 2024 (ฝรั่งเศส: La vasque olympique de Paris 2024) สร้างขึ้นเพื่อ โอลิมปิกฤดูร้อน 2024 ที่ กรุงปารีส ประเทศฝรั่งเศส ออกแบบโดยมาธิเออ เลอฮานเนอร์ กระถางคบเพลิงจุดโดยนักยูโดและนักวิ่งระยะสั้นชาวกัวเดอลูป เท็ดดี้ ไรเนอร์ กับมารี-โฮเซ่ เปเรช ในพิธีเปิดโอลิมปิก และโดย Alexis Hanquinquant, Nantenin Keïta, Charles-Antoine Kouakou, Fabien Lamirault และ Élodie Lorandi ในพิธีเปิดพาราลิมปิก
ภาพของคบเพลิงที่ลอยอยู่บนท้องฟ้าในเวลากลางคืน พร้อมกับเปลวไฟจำลองที่เกิดจากไอน้ำและส่องสว่างไปที่ก้นบอลลูน
กระถางคบเพลิงนี้สร้างขึ้นเพื่อระลึกถึงพี่น้องมงกอลฟีเย จึงมีการออกแบบที่ได้รับแรงบันดาลใจจาก บัลลูนอากาศร้อน โดยมีฮีเลียมทรงกลมสูง 30 เมตรอยู่ด้านบน และลอยขึ้นไปในอากาศเหนือฌาร์แด็งเดตุยเลอรีในเวลากลางคืน กระถางคบเพลิงนี้ผูกกับท่อที่มีลักษณะคล้ายลวดซึ่งตรึงไว้กับแท่นทรงกลม เพื่อป้องกันไม่ให้ลอยออกไปนอกสถานที่ตั้ง และยังเป็นกระถางคบเพลิงโอลิมปิกแห่งแรกที่จะจุดไฟได้โดยไม่ต้องใช้เชื้อเพลิงซากดึกดำบรรพ์ แทนที่จะให้กระถางได้รับการจุดไฟด้วยการเผาไหม้ เปลวไฟจะถูกจำลองโดยใช้วงแหวนแอลอีดีคอมพิวเตอร์ 40 ดวงและเครื่องจ่ายละอองน้ำแรงดันสูง 200 เครื่อง
ดูเพิ่ม

กระถางคบเพลิงโอลิมปิกฤดูร้อน 2008
กระถางคบเพลิงโอลิมปิกฤดูร้อน 2020
กลุ่มสังคมนิยม นิยมนิเวศและนิยมสาธารณรัฐ

สำหรับความหมายอื่น ดูที่ พรรคสังคมนิยม (ฝรั่งเศส)
| สังคมนิยม นิยมนิเวศและนิยมสาธารณรัฐ Socialiste, écologiste et républicain |
| --- | --- |

ชื่อย่อ: SER
ประธาน: ปาทริค กาแนร์
ก่อตั้ง: ค.ศ. 1927
รวมตัวกับ: พรรคสังคมนิยมและ 3 พรรคเล็ก
จุดยืน: ซ้ายกลางถึงซ้าย
ส่วนหนึ่งของ: วุฒิสภาฝรั่งเศส
ชื่อเก่า: กลุ่มสังคมนิยม (ค.ศ. 1927–2015) กลุ่มสังคมนิยมและนิยมสาธารณรัฐ (ค.ศ. 2015–2020) 
จำนวนที่นั่ง: 64 / 348 
เว็บไซต์
senateurs-socialistes.fr
กลุ่มสังคมนิยม นิยมนิเวศและนิยมสาธารณรัฐ (ฝรั่งเศส: Groupe socialiste, écologiste et républicain, SER) หรือชื่อเดิมว่ากลุ่มสังคมนิยม (ฝรั่งเศส: Groupe socialiste, SFIO/SOC) ระหว่าง ค.ศ. 1927–2015 และกลุ่มสังคมนิยมและนิยมสาธารณรัฐ (ฝรั่งเศส: Groupe socialiste et républicain, SOCR) เป็นกลุ่มการเมืองที่เป็นส่วนหนึ่งของวุฒิสภาฝรั่งเศสโดยมีสมาชิกในกลุ่มของสังกัดพรรคสังคมนิยมเป็นส่วนมาก
กลุ่มสังกัดพรรคนี้ได้ตั้งขึ้นในค.ศ. 1927 ภายใต้สาธารณรัฐฝรั่งเศสที่ 3 โดยมีสมาชิกจำนวน 14 ที่นั่งเท่านั้น กระทั้ง ค.ศ. 2011 กลุ่มได้รับเสียงข้างมากโดยสมบูรณ์ด้วยมีสมาชิกจำนวน 141 ที่นั่ง
ปัจจุบันมีจำนวนสมาชิก 64 ที่นั่ง